Dis 'n lieflike plek met alles wat 'n mens nodig het. Al moet jy jou eie DStv en kaart saamneem het ons dit nie eers gemis nie, want daar is baie om te doen - en wel, mens kan heeldag vir die see kyk. Hierdie huis is omtrent bo-op die see gebou. Mense wat klein kinders het moet maar versigtig wees en as jul so iets kan saamneem, neem hekkies saam, want daar is heelwat trappe. Ons sal enige dag weer teruggaan.
Dit was baie lekker en op 'n mooi plek gelee, maar die vlieë het ons mal gemaak. Onaangenaam met so baie vlieë.
Hoekom moet 'n addisionele skoonmaakfooi betaal word? Teen R2850 per nag behoort dit ingesluit te wees by die prys. Mens betaal tog vir 'n skoon wooneenheid. Ek vra maar net en ek is seker daar is ander mense wat ook wonder.
Shamrock Cottage is 'n vakansiebestemming wat ons vir seker weer sal oorweeg in die toekoms. Die ligging is uitstekend en die huis het alles wat jy nodig het vir 'n vakansie. Alle bybehore en toerusting was in werkende orde, maar ongelukkig was sommige items in die kombuis duidelik nie baie skoon gewas nie. Ons het dit nodig geag om meeste items af te spoel en/of te was voor ons dit kon gebruik. In die algemeen sal ons Shamrock vir seker aanbeveel aan enige iemand wat 'n rustige vakansie met uitstekende 180 grade-uitsigte oor die see wil geniet.
Die huis is baie netjies en het alles wat mens nodig het, selfs 'n strykyster! Penny was baie behulpsaam toe ons die sleutels afgehaal het. Die huis se ligging is onverbeterlik en die uitsig asemrowend! Veiligheid is nie 'n probleem nie.
Dit was voorwaar 'n belewenis om so te sê op die strand te bly! 'n Fantastiese uitsig en 'n bo verwagting toegeruste blyplek. Alles wat nodig was en nog meer! Dis net 'n jammerte ons verblyf was so kort, maar sal dit volgende keer definitief langer maak. Sal hierdie definitief aanbeveel by familie en vriende.